Tolypocladium inflatum

Tolypocladium inflatum er en sopp som er funnet i jordprøver fra Norge, og som under gitte omstendigheter produserer ciklosporin.

Soppen som ciklosporin først ble isolert fra, ble opprinnelig feilidentifisert som  Trichoderma polysporum.Dreyfuss, M., E. Härri, H. Hofmann, H. Kobel, W. Pache, and H. Tscherter. 1976. Cyclosporin A and C: new metabolites from Trichoderma polysporum (Link ex Pers.) Rifai. European Journal of Applied Microbiology 3:125-133 Gams viste senere at soppen tilhørte en ny slekt av muggsopp, Tolypocladium. Soppen som produserte ciklosporin fikk da navnet Tolypocladium inflatum.Gams, W. 1971. Tolypocladium, eine Hyphomycetengattung mit geschwollenen Phialiden. Persoonia 6:185–191. I 1983 fant Bissett ut at T. inflatum var det samme som Pachybasium niveum, og ga soppen navnet Tolypocladium niveum.Bissett, J. 1983. Notes on Tolypocladium and related genera. Canadian Journal of Botany 61:1311-1329.  Men på grunn av den kommersielle betydningen soppen hadde fått i farmasøytisk industri, ble det opprinnelige navnet beholdt for å unngå forvirring. Det korrekte navnet på soppen som produserer ciklosporin er dermed Tolypocladium inflatum.

 Norske navn 
På grunn av sitt norske opphav, blir soppen ofte omtalt som Hardangerviddasoppen eller Hardangervidda-soppen. Naturhistorisk museum har gitt soppen navnet SyklosporinsoppNorske soppnavn, Naturhistorisk museum (lest 2009-04-04)., men dette navnet er lite brukt.

 Oppdagelse 
Soppen ble først oppdaget av to ansatte ved Sandoz (nå Novartis), som var på bioprospektering i Norge. Sommeren 1969 kjørte Hans Peter Frey og hans kone over Hardangervidda, og tok underveis med seg jordprøver. Prøven som inneholdt Tolypocladium inflatum, ble tatt ved Dyranut.Hardangerviddasoppen og ciklosporin , SABIMA (Samarbeidsrådet for biologisk mangfold) (lest 2009-04-04). Soppen fikk etter hvert stor kommersiell betydning. Tolypocladium inflatum finnes i flere deler av verden, men det er kun varianten fra Hardangervidda som produserer Ciklosporin.

 Referanser 

 Eksterne lenker 


Kategori:Sekksporesopper